
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 237
                                                                      din 19 decembrie 2019
             privind constituirea comisiilor de evaluare și soluționare a contestațiilor pentru 

                                           concesionarea monumentelor istorice

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 34.720/11.12.2019 şi la Consiliul Local Sighișoara cu nr. 35.223/13.12.2019, de referatul de aprobare, înregistrat cu nr. 34.722/11.12.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 11 din Ordonanța de Guvern nr. 21/2006 privind regimul concesionării monumentelor istorice, precum și prevederile art. 19 - 23 din Hotărârea Guvernului nr. 1067/2007 privind aprobarea Normelor metodologice pentru aplicarea Ordonanței de Guvern nr. 21/2006 privind regimul concesionării monumentelor istorice;

Având în vedere prevederile Legii nr. 422/2001 privind protejarea monumentelor istorice, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Ținând cont de faptul că se impune constituirea comisiilor de evaluare și soluționare a contestațiilor pentru concesiunea imobilelor – monumente istorice, ceea ce presupune nominalizarea unor reprezentanți ai Consiliului Local Sighișoara, reprezentanți ai Direcției Generale a Finanțelor Publice și reprezentanți ai Direcției Județene pentru Cultură, Culte și Patrimoniu Cultural Național Mureș;

Având în vedere adresa înregistrată la Municipiul Sighișoara cu nr. 34.785/11.12.2019, prin care Direcția Generală a Finanțelor Publice Mureș desemnează din partea instituției reprezentanți în aceste comisii;

Având în vedere adresa înregistrată la Municipiul Sighișoara cu nr. 35.089/13.12.2019, prin care Direcția Județeană pentru Cultură, Culte și Patrimoniu Cultural Național Mureș desemnează din partea instituției reprezentanți în aceste comisii;
Având în vedere Raportul de specialitate al Direcției Administrarea Patrimoniului, înregistrat cu nr. 34.721/11.12.2019, prin care se propune constituirea comisiilor de evaluare și soluționare a contestațiilor pentru concesionarea monumentelor istorice;
Având în vedere avizele favorabile ale tuturor comisiilor pe domenii de specialitate;
În temeiul art. 129 (1), (2) lit. „c”, (6) lit. „a” și „b”, (7) lit. „j” și (14), art. 139 (1) și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                         H O T Ă R Ă Ş T E:

Art. 1. (1) Se aprobă constituirea comisiei de evaluare a ofertelor pentru concesionarea de bunuri încadrate ca monumente istorice.
(2) Se desemnează din partea Consiliului Local Sighișoara ca reprezentanți în comisia de evaluare a ofertelor pentru concesionarea de bunuri încadrate ca monumente istorice, următorii consilieri locali: 
1. Burghelea Bogdan - Ioan        - membru;
2. Șoneriu Mihai - Marcel           - membru;

3. Grabcev Adrian                       - membru;

4. Coman Meluș - Florian           - membru supleant;

5. Marcu Gheorghe                     - membru supleant;

6. Horumb Maria                         - membru supleant.
(3) Se desemnează din cadrul Administrației Județene a Finanțelor Publice Mureș, ca reprezentanți în comisia de evaluare a ofertelor pentru concesionarea de bunuri încadrate ca monumente istorice:

 1. Bucur Anca







- membru;

 2. Pui Horațiu







- membru supleant
(4) Se desemnează din cadrul Direcției Județene pentru Cultură, Culte și Patrimoniu Cultural Național Mureș ca reprezentanți în comisia de evaluare a ofertelor pentru concesionarea de bunuri încadrate ca monumente istorice:

 1. Băciuț Nicolae

                            



- membru;

 2. Stere Sergiu  

                           



- membru supleant.
Art. 2. (1) Se aprobă constituirea comisiei de soluționare a contestațiilor la licitațiile pentru concesionarea de bunuri încadrate ca monumente istorice. 

(2) Se desemnează din partea Consiliului Local Sighișoara ca reprezentanți în comisia de soluționare a contestațiilor la licitațiile pentru concesionarea de bunuri încadrate ca monumente istorice, următorii consilieri locali: 
             1.  Matei Ovidiu - Daniel        - membru;
             2. Duma Felix - Lucian           - membru;

             3. Cioanta Minerva                 - membru;

             4. Ștefănescu Constantin         - membru supleant;

             5. Lazăr Dumitru - Florin        - membru supleant;

             6. Todoran Geta - Mariana      - membru supleant.
(3) Se desemnează din cadrul Administrației Județene a Finanțelor Publice Mureș, ca reprezentanți în comisia de soluționare a contestațiilor la licitațiile pentru concesionarea de bunuri încadrate ca monumente istorice:
 1. Chiorean Camelia






- membru;

 2. Groza Maria







- membru supleant.
(4) Se desemnează din cadrul Direcției Județene pentru Cultură, Culte și Patrimoniu Cultural Național Mureș ca reprezentanți în comisia de soluționare a contestațiilor la licitațiile pentru concesionarea de bunuri încadrate ca monumente istorice:
 1. Casoni Maria

                         



- membru;

 2. Pădurean Klara

                                         


- membru supleant.

Art. 3. Se alege dintre membrii desemnați, potrivit art. 1 din prezenta, în comisia de evaluare a ofertelor pentru concesionarea de bunuri încadrate ca monumente istorice, în calitate de președinte al acesteia, domnul consilier local Burghelea Bogdan - Ioan, care în această calitate, ulterior va nominaliza secretarul comisiei.

Art. 4. Se alege dintre membrii desemnați, potrivit art. 2 din prezenta, în comisia de soluționare a contestațiilor la licitațiile pentru concesionarea de bunuri încadrate ca monumente istorice, în calitate de președinte al acesteia, domnul consilier local Matei Ovidiu - Daniel, care în această calitate, ulterior va nominaliza secretarul comisiei.

Art. 5. Comisiile constituite potrivit prevederilor articolelor precedente sunt legal întrunite în prezența tuturor membrilor.

Art. 6. Decizile comisiilor se adoptă cu votul majorității membrilor.

Art. 7. Comisiile constituite conform prevederilor prezentei hotărâri își vor stabili modul de lucru și obiectivele în baza cărora își vor desfășura activitatea pentru care au fost constituite și își vor îndeplini atribuțiile cu respectarea prevederilor legale în materie.
Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia şi persoanele nominalizate în comisiile de evaluare și soluționare a contestațiilor pentru concesionarea de bunuri încadrate ca monumente istorice din cadrul Municipiului Sighișoara.

            Art. 9. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro
PREŞEDINTE DE ŞEDINŢĂ,

  

      Buzogany Erzsebet       

                                Contrasemnează pentru legalitate
                     SECRETARUL GENERAL al municipiului,


             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcția Administrarea Patrimoniului;

  1 ex. pentru membrii comisiei de evaluare și comisiei de soluționare a contestațiilor pentru concesionarea de bunuri încadrate
                                                                                                                                                           ca monumente istorice.
29 ex.
B.A.
